runetrust/blame-folketinget-dk huggingface dataset:
Rasmus Horn Langhoff (S), 2023-05-24:
Jeg er ikke sikker på, at jeg forstår sammenhængen mellem, om manden på gaden ved præcis, hvilke evalueringer der er blevet foretaget på det område, og så at være sundhedsordfører for et parti, som foreslår, at der skal være flere evalueringer.
Jeg mener sådan set, at man med rette kan forvente, at vi som sundhedspolitikere, der behandler det her forslag, ved nogenlunde, om vi er i gang med at opfinde den dybe tallerken igen – for den er opfundet.
Hvis der er noget, der mangler at blive belyst her, så lad os snakke om det, men lad os lige anerkende alt det, der er lavet, al den viden, der er indsamlet, og så måske gå i gang med at bruge den.
Lars Christian Lilleholt (V), 2023-05-24:
Tak for spørgsmålet fra hr. Lars Boje Mathiesen.
Der er tabt læring, ingen tvivl om det.
De af os, der har haft børn i skolen, i gymnasiet, på handelsskole, på teknisk skole osv., ved jo og er bevidste om, at der er tabt læring i den her periode, og institutioner og skoler har gjort deres bedste for efterfølgende at kompensere for det.
Lars Boje Mathiesen (UFG), 2023-05-24:
Det er så ikke korrekt, for der er lavet internationale undersøgelser, som har vist, at for nogle studerende er det et sted mellem 33 og 35 pct. af et års læring, der er gået tabt.
Så man har faktisk fra international side lavet nogle undersøgelser omkring, hvor meget det er.
Derfor kunne det være interessant at se på, hvor meget det så har haft af betydning for danske skoleelever.
For før vi ved, hvor meget der er tabt, ved vi jo heller ikke, hvilke indsatser der skal sættes ind med, og hvor mange indsatser der skal sættes ind med.
For jeg går ud fra, at det ikke er regeringens holdning, at vi bare skal lade stå til og så lade en generation gå ud af folkeskolen, uden at de har fået mulighed for at indhente det, som de har tabt.
Jeg forventer ikke, at ordføreren har læst alle rapporterne, men man nævnte selv, at man havde læst nogle af dem.
Jeg har også læst rigtig mange af dem.
Er der nogen fagpersoner, bare en eneste eller to, der i de rapporter, som ordføreren så har læst, konkluderer, om det var rigtigt eller forkert at lukke skolerne ned?
Mike Villa Fonseca (M), 2023-05-24:
Det kan jeg jo ikke stå at konkludere på her, altså om det var det rigtige.
Det er jo svært at vurdere og sætte to streger under det, kan man sige.
Jeg synes jo, at det, man skal have for øje, er, at corona var en sygdom, som smittede via luften, hvilket har betydning, når man er indenfor i et lokale og står tæt, om det så er i skoler, andre institutioner, virksomheder, eller hvor det har været henne.
På det tidspunkt traf man nogle beslutninger ud fra det grundlag, man havde dengang.
Så kan man så vurdere det og have en samtale.
Lars Boje Mathiesen (UFG), 2023-05-24:
Ordføreren siger gentagne gange, at der er lavet rigeligt med rapporter, som kan konkludere noget i forhold til det her.
Det er fint.
Det må man så tage for gode varer, hvis ordføreren mener det.
Så kunne jeg godt tænke mig at spørge til ordførerens holdning: Med den viden, som der så nu ligger i alle de rapporter og undersøgelser, der er lavet, mener ordføreren så, det var en forkert beslutning at lukke skolerne ned?
Mike Villa Fonseca (M), 2023-05-24:
Om det så skal være en kommission eller ej, kan man diskutere, men det vigtigste er jo, at der bliver taget hånd om det, og at det her område bliver revideret.
Det er det, de er i gang med ovre i Sundhedsstyrelsen.
Louise Brown (LA), 2023-05-24:
Tak for det.
Men ordføreren svarer ikke på mit spørgsmål.
Er ordføreren enig i sin formands ord om, at der skal nedsættes en coronakommission, når vi er på den anden side af epidemien, og at vi er nødt til at starte med os selv, før vi forventer det af alle mulige andre?
Mike Villa Fonseca (M), 2023-05-24:
Tak, formand.
Der er jo ingen tvivl om, at det sundhedsberedskab, vi havde, da corona ramte, ikke var forberedt nok, og det skal revideres.
Vi skal være sikre på, at hvis det sker igen i Danmark, er vi er bedre rustet til det.
Louise Brown (LA), 2023-05-24:
Tak for det, og tak for åbenheden for at kigge videre på det i Epidemiudvalget.
Jeg vil lige læse et citat fra B.T. fra den 3. april 2020: »Når Danmark er åbent igen, bør der nedsættes en corona-kommission.
EU og WHO burde gøre det samme, men vi kan begynde med os selv.
Der er brug for en hudløst ærlig erfaringsopsamling, som afslører svaghederne i den internationale koordination og kommunikation, de tilsvarende mangler i Danmark og bristerne i vores beredskab.«
Og senere samme sted: »Men det rækker omvendt ikke med en COWI-rapport eller lignende.
Vi er nødt til at vide mere, end en konsulentrapport kan afdække.«
Det var et citat af hr. Lars Løkke Rasmussen.
Er ordføreren uenig i sin egen formands ord?
Mike Villa Fonseca (M), 2023-05-24:
Tak for ordet, formand.
Coronapandemien kom bag på mange af os, nok os alle sammen, og den tog os – undskyld mit sprog – med bukserne nede.
Danmark kunne have været bedre forberedt, det er der ingen tvivl om, men for at være ærlig er det svært at være forberedt på noget, som man ikke havde set komme.
Det er ofte efterfølgende, når det er sket, at vi kan lære.
Det er jeg meget enig i vi skal gøre, og det skal vi fortsat gøre.
Jeg mener dog, at vi i forvejen er klædt godt på med talrige evalueringer og undersøgelser, og der er også skrevet mange bøger på området, som jeg synes vi skal dykke mere ned i.
Der har nemlig været et stort, omfattende arbejde med at evaluere konsekvenserne af pandemien.
Det har både været under pandemien og efter pandemien.
Jeg har faktisk en liste, jeg glædelig vil dele med ordføreren for forslagsstillerne, Louise Brown, Liberal Alliance og også andre ordførere herinde i salen.
Der er også skrevet bøger, som jeg synes man kunne inddrage og tage med i Epidemiudvalget for at arbejde videre med det her og dykke ned i, hvad det har haft af konsekvenser, så vi fremadrettet kan sikre, at vi er forberedt, hvis det skulle ske igen.
Så opgaven er nu at lære af den viden, vi allerede har indsamlet.
Jeg skal være ærlig at sige, at jeg ikke har kunnet nå at læse det hele, for der ligger rigtig, rigtig meget viden på området, og det er både i form af undersøgelser, evalueringer og bøger, og det synes jeg vi skal dykke ned i.
Jeg vil dog rigtig gerne takke Liberal Alliance for at tage spørgsmålet om de unges trivsel op.
De unges trivsel er rigtig vigtig.
Jeg ser stadig mig selv som ung, hvis jeg skal være helt ærlig, det var jeg også under krisen.
Som medlem af Folketinget ønsker jeg også at tale om det sundhedsfaglige på de unges vegne.
I dag snakker vi om de menneskelige konsekvenser, men det har jo også haft sundhedsfaglige konsekvenser, og der er det en hårfin skillelinje, om de sundhedsfaglige konsekvenser vægter højere end de menneskelige.
Vi mener dog ikke, at der er behov for flere evalueringer på nuværende tidspunkt, men jeg synes og mener bestemt, at vi skal arbejde videre med det i Epidemiudvalget og tage det her ned og arbejde videre på området og lære af de konsekvenser, som coronapandemien har haft.
Vi stemmer derfor imod dette forslag.
Tak for jeres tid.
Lars Christian Lilleholt (V), 2023-05-24:
Og jeg tror – uanset hvor mange undersøgelser, evalueringer osv. man gennemfører – at indsatsen er givet bedre ud i forhold til at sikre, at vores unge mennesker får den tabte viden tilbage.
Louise Brown (LA), 2023-05-24:
Tak for det, formand.
Det lader til, at der er sådan en fin koordineret indsats hos regeringspartierne i forhold til at henvise til de mange evalueringer, der allerede ligger på området.
Men der er ikke en, hvor de, der påtvang restriktioner og lagde dem ned over borgerne, er på som afsendere af evalueringen.
Skylder vi ikke de borgere at tage det ansvar frem for at henvise til alle andre evalueringer?
Lars Christian Lilleholt (V), 2023-05-24:
Tak for spørgsmålet.
Jeg må sige, at når jeg kigger ned over rækken af evalueringer, som min gode socialdemokratiske kollega har oplæst her i dag, og som også sundhedsministeren tidligere var inde på, så føler jeg, vi er godt dækket ind.
Først og fremmest vil jeg sige velkommen tilbage til Folketinget til Stinus Lindgreen.
Vores umiddelbare vurdering er, at der er evalueret rigtig, rigtig meget på det her, og der er også en lang række af de evalueringer, der peger på, at hvis vi kommer i en situation, hvor vi igen skal håndtere en eventuel epidemi, er vi klædt langt bedre på, end vi var forud for corona.
Stinus Lindgreen (RV), 2023-05-24:
Jeg vil blot kort sige, at ja, der ligger rigtig meget viden, og vi står et meget bedre sted i dag, end vi gjorde for 3 år siden.
Det er der overhovedet ingen tvivl om.
Men jeg savner i hvert fald stadig væk, at vi får systematiseret det, får det samlet sammen og får opsummeret, hvad vi så ved.
For der findes masser af fragmenteret viden derude, men lad os dog få samlet op på det, lad os få fundet ud af, hvor vi står i dag, så vi er bedre rustet, hvis vi kommer til at stå i en lignende situation senere.
Det ville jeg i hvert fald gerne have, hvis jeg skulle stå som sundhedsordfører herinde igen under en lignende krise om 5, 10 eller 20 år.
Lars Christian Lilleholt (V), 2023-05-24:
Den del kan jeg faktisk godt følge spørgeren i, altså at der kan være et formål med, at vi får samlet den viden, vi har, bedre op, får kigget på den lange række af evalueringer, der har været, og får skabt os et samlet billede af, hvad vi gjorde, men også får et billede af, hvordan vi håndterer en eventuel fremtidig epidemi.
Stinus Lindgreen (RV), 2023-05-24:
Tak for det, og tak til ordføreren for talen.
Ordførerens parti i hvert fald, det var ikke ordføreren selv, og jeg har jo bl.a. været med til at lave den her Grønnegårdrapport, og vi var jo fokuseret på, at vi skulle tage ved lære af processen.
Vi skulle være sikre på, at vi fik al den viden ud af den håndtering, der var af epidemien, som vi overhovedet kunne.
Alting bliver kaldt evaluering.
Der er lavet en masse undersøgelser, der er lavet studier, og der er lavet alt muligt, der kigger på effekterne af bl.a. skolelukninger og alle mulige andre aspekter af coronahåndteringen.
Hvordan kan vi vide næste gang, hvor langt vi skal gå?
Skulle vi gå længere, eller skulle vi gå kortere?
Men jeg har læst ret mange undersøgelser af coronaeffekterne, men hvorfor ønsker ordføreren og hans parti ikke længere, at vi skal have en samlet evaluering?
Leif Lahn Jensen (S), 2023-05-24:
Jeg må være skyldig og sige, at jeg faktisk ikke anede, at det var Dansk Folkeparti, der stod for det med magtudredningen – det er sikkert min fejl.
Så jeg vil da her fra talerstolen gerne rose Dansk Folkeparti for det.
Jeg glæder mig til sammen med hr. Morten Messerschmidt og alle andre at kigge på det, for det bliver da superspændende.
Så det vil jeg gerne gøre.
Jo, der er efterhånden en høj pris – og det hører jeg alle sige, og det kan partierne bekræfte.
Det er efterhånden dyrt at tage med til Folkemødet på Bornholm.
Jeg mener bare, at det er noget, fonden og bestyrelsen derovre må løse, og at det er noget bornholmerne må løse.
De har en opgave her.
Hvis det skal blive ved med at virke, skal det selvfølgelig også være tilgængeligt både prismæssigt og alt muligt andet.
Det er meget godt i tråd med det, jeg sagde før.
Det skal være lokalt forankret.
Det skal være dem, der styrer det, og det skal også være dem, der skal løse de problemer, der er, for at det er bæredygtigt.
Men derfor er jeg også glad for – nu nævnte jeg, hvor der er masser af folkemøder – at det ikke kun er på Bornholm, der er folkemøde, men i hele landet.
Så man har faktisk mulighed for at deltage, hvis man ikke lige har råd til at tage til Bornholm.
Marlene Harpsøe (DD), 2023-05-24:
Det er der behov for.
Men det er klart, at der også er et reformarbejde i gang i forhold til at se på hele uddannelsessystemet, både i forhold til kandidatuddannelsen, men også i forhold til at frigøre midler til erhvervsskolerne og gøre dem bedre.
Så det kommer jo til at være et arbejde, som vi ser meget frem til, og som vi også håber at Radikale Venstre vil tage aktiv del i.
Lotte Rod (RV), 2023-05-24:
Vi to har jo efterhånden en lang historie, især omkring forberedende grunduddannelse, som jeg ved ordføreren har været meget optaget af.
Nogle af de unge, som ender med at få det svært, kunne vi jo have gjort en større forskel for, hvis der havde været flere pædagoger, og hvis de havde været endnu dygtigere.
Derfor undrer det mig lidt, at Danmarksdemokraterne er gået med i regeringens vedtagelsestekst, for når jeg læser den, læser jeg den, som om man ikke vil lave en ny pædagoguddannelse, men kun kigger på det samlede i det generelle uddannelsesudspil, der er kommet.
Men det kan være, Danmarksdemokraterne læser det på en anden måde.
Så vil ordføreren ikke bruge lejligheden til at sige, hvad Danmarksdemokraterne gerne vil have der sker?
Hvad er det, der skal gå i gang i forhold til pædagoguddannelsen?
Sofie Lippert (SF), 2023-05-24:
Jeg ser allerhelst, at vi finder de her penge lang tid før 2030, og derfor synes jeg, det er en dårlig idé at lade det vente på kandidatreformen.
Vi kan ikke vente med en ny pædagoguddannelse til 2030, og mig bekendt vil en reform af kandidatuddannelserne først give et provenu i 2030.
Så jeg mener slet ikke, det er muligt at insistere på, at pengene skal komme derfra.
For det her problem er langt mere akut end noget, vi kan vente 7 år på.
Lotte Rod (RV), 2023-05-24:
Kan SF acceptere regeringens præmis om, at man skal tage pengene fra kandidatuddannelserne?
Sofie Lippert (SF), 2023-05-24:
Jeg mener klart, at der skal være særskilte forhandlinger om pædagoguddannelsen, hvor alle parter, der måtte være interesseret i at bidrage til en bedre pædagoguddannelse, får mulighed for at være en del af det.
Det ville jeg klart foretrække.
Jeg synes, det er vigtigt, at vi får et bredt og godt forlig om pædagoguddannelsen, så vi sikrer noget tryghed omkring en bedre uddannelse end den, vi har i dag.
Lotte Rod (RV), 2023-05-24:
Det er nyt for mig i dag, at regeringen ikke vil lave en særskilt forhandling om pædagoguddannelsen, og at det, som de ligesom har foreslået, skal kobles sammen og køre, som regeringen skriver i sin tekst, parallelt med kandidatuddannelserne.
Hvad siger SF til det?
Men det har jo intet med hinanden at gøre.
Hvorfor skal vi ikke bare have regeringen til at indkalde til forhandlinger specifikt om at lave en ny pædagoguddannelse præcis på samme måde, som vi lige har gjort med læreruddannelsen?
Karin Liltorp (M), 2023-05-24:
Jeg vil gerne sige tak for de pæne kommentarer.
Peter Juel-Jensen (V), 2023-05-24:
Jeg vil bare kvittere for en god ordførertale, men også for et godt samarbejde.
Jeg er meget enig med Moderaterne i, at hvis man vil ud og lave gode ting endnu bedre, kan man risikere, at det kommer til at koste lidt ekstra.
Jeg vil gerne anerkende det mod og den vilje og det engagement, som ordføreren og ordførerens parti har vist og lagt i både at skaffe de nødvendige ressourcer, men også i forhold til at turde tænke ud af boksen, således at vi får et endnu bedre uddannelsessystem i Danmark.
Det var ikke et spørgsmål, det var mere en kommentar.
Karin Liltorp (M), 2023-05-24:
Nu synes jeg, det ville være meget uprofessionelt af mig at stå her og fortælle, hvad der skulle være i en ny pædagoguddannelse, for det har jeg bestemt ikke kompetencer til.
Jeg er kun ordfører på området, og jeg har jo ikke den specialistviden, der skal til for at lave en ny uddannelse.
Det synes jeg ligesom vi skal lade eksperterne om – netop at beslutte, hvad indholdet i en ny uddannelse skal være.
Altså, jeg synes ikke, det er mig, der som sådan skal definere, hvad der skal være i den, men jeg vil meget gerne være med i drøftelserne af det.
Jeg vil ikke sige, at formålet med en ny pædagoguddannelse skal være noget helt andet, end det er i dag, for jeg anerkender heller ikke, at de pædagoger, vi har i dag, er utrolig dårlige.
Jeg synes faktisk, de er dygtige, men de kan selvfølgelig godt blive bedre.
Lotte Rod (RV), 2023-05-24:
Så må Moderaterne gerne uddybe, hvad det præcis er, Moderaterne gerne vil lave om i pædagoguddannelsen.
For jeg har kun hørt ministeren fremlægge det, som regeringen allerede har spillet ud med, og det er jo bare et generelt uddannelsesudspil.
Det handler ikke om at lave en ny pædagoguddannelse.
Karin Liltorp (M), 2023-05-24:
Det kan jeg jo så svare ganske kort på: Nej, det er bestemt ikke Moderaterne, der har stoppet arbejdet.
Og den der antagelse om, at det er stoppet, er heller ikke rigtig.
Der er jo netop en plan om, at der skal gøres noget ved de her uddannelser.
Der er ligesom linet op til, at man skal gøre noget ved pædagoguddannelsen, og det håber jeg også fremgik klart af det, ministeren tidligere sagde.
Lotte Rod (RV), 2023-05-24:
Er det Moderaterne, der har stoppet arbejdet med den nye pædagoguddannelse?
Karin Liltorp (M), 2023-05-24:
Det var meget inspirerende at høre på.
Jeg tror allerede, det er blevet sagt flere gange heroppefra, at vi alle sammen er meget bevidste om, hvor altafgørende det er, at de pædagoger, vi har, har den rigtige uddannelse og de rigtige kompetencer.
Jeg har været så heldig, at de pædagoger, jeg har mødt, har været utrolig dygtige, og jeg har aldrig nogen sinde været utryg ved at sende mine børn af sted.
Men betyder det, at uddannelsen ikke kan blive bedre?
Nej, det betyder det naturligvis ikke.
Den kan altid blive bedre.
Det er jo netop også det, evalueringen fra 2021 viser: Den kan godt blive bedre.
Og evalueringen har været med til ligesom at fremhæve nogle af de punkter, hvor den skal forbedres.
Så det tror jeg vi alle sammen også er bevidste om.
Der er jo flere gode ting at sige om den nuværende pædagoguddannelse, bl.a. at næsten alle gennemfører den, og det er jo dejligt.
Pædagogerne får arbejde bagefter.
Det er jo også dejligt.
Men der er store udfordringer, også i forhold til samspillet mellem det, der foregår på uddannelsen, og det, de bliver mødt af bagefter.
Der var fru Sofie Lippert også inde på, at det kun var 23 pct. af lederne, der syntes, at de var godt nok klædt på, og det er selvfølgelig en udfordring, men jeg vil selvfølgelig også anfægte det.
Jeg tror ikke nødvendigvis, man vil være 100 pct. klædt på til at varetage jobbet, før man faktisk kommer i gang med det, men selvfølgelig kan det gøres bedre.
I Moderaterne har vi selvfølgelig øje for, at det er vigtigt, at pædagogerne er rustet til de opgaver, der venter dem derude.
Så jeg ser da også personligt meget frem til, at vi skal videre med de her drøftelser om, hvordan vi faktisk får skabt en endnu bedre pædagoguddannelse end i dag.
Alex Ahrendtsen (DF), 2023-05-24:
Jo, jeg tror jo meget på anvendt pædagogik og dermed også pædagogisk træning, som er knyttet tæt op til praksis, og det er jo det, der er problemet med den nuværende uddannelse: Den er så teoretisk og så akademisk, at den ikke har nogen forbindelse med praksis.
Og den der uddannelse til pædagogisk assistent er jo ikke en pædagoguddannelse.
Jeg tror, at vi, hvis vi skal vende udviklingen, bliver nødt til at gøre pædagoguddannelsen til en erhvervsuddannelse.
Det ville være mere attraktivt, og det ville være lettere for folk at tage den uddannelse, i stedet for at de skal på gymnasiet for at kunne tage en pædagoguddannelse.
Vi har endda foreslået, at man kunne tage en eux gennem en erhvervsskole som en del af sin pædagogiske uddannelse.
Og der er lande, der har stor succes med det – vi kan bare læne os op ad deres erfaringer.
Lotte Rod (RV), 2023-05-24:
Erhvervsuddannelsen findes allerede – det er uddannelsen til pædagogisk assistent.
Men ud over det er jeg meget enig i alt det, ordføreren siger om musik.
Jeg mener, der skal meget mere musik ind i uddannelsen – det havde man i øvrigt også i 1992-uddannelsen.
Det er den ene ting.
Den anden ting handler om fagene.
Der er meget, der plejer at skille hr. Alex Ahrendtsen og mig, men der er også noget, der samler os, og det er holdningen om, at fagene skal fylde noget mere.
Jeg synes jo, det er helt forkert, at pædagoguddannelsen i dag ikke har fag.
F.eks. burde faget pædagogik jo fylde en stor del af hele pædagoguddannelsen.
Lise Bertelsen (KF), 2023-05-24:
Jeg synes, jeg har nævnt meget af det.
Jeg tænker, at man præcis skal kunne observere, om børn er på vej ud i en fejludvikling, sådan at vi kan rette op tidligt, og sådan at vi kan forebygge i det her samfund.
Det er noget af det, jeg tænker en pædagog skal kunne, og det er også noget af det, Reformkommissionen peger på, og som jeg gerne vil anerkende dem for.
Lotte Rod (RV), 2023-05-24:
Jeg kan regne mig tilbage til, at ordføreren må have gået på 1992-uddannelsen, som måske også har været en af de bedste pædagoguddannelser, vi har haft.
Så kunne ordføreren ikke sætte lidt flere ord på, hvad der for De Konservative er vigtigt at få med i en ny pædagoguddannelse?
Lise Bertelsen (KF), 2023-05-24:
Tak for ordet.
Jeg vil allerførst kvittere for diskussionen.
Sikke mange kloge ting, der allerede er sagt, og jeg kan allerede mærke, at vi kan blive enige om en hel masse.
Jeg er selv uddannet pædagog for 25 år siden, og det er godt nok længe siden, men det var en fantastisk uddannelse dengang, den havde høj faglig kvalitet, og jeg tror faktisk, at man skulle have et snit på 8 for at komme ind
Der er meget, der har ændret sig siden.
Nok om det.
Evalueringen af pædagoguddannelsen i 2021, som mange har været inde på, pegede bl.a. på, at de nyuddannede pædagoger ikke er parat til at arbejde i praksis, hvilket for mig gav anledning til en kæmpe undren, da størstedelen af underviserne kommer fra praksis.
Ligeledes pegede evalueringen på det faglige aspekt, som nogle påstår ikke er nutidigt og ikke er sammenligneligt på tværs af uddannelser.
Det gav også undren.
Man skal sammen i sektoren på professionshøjskolerne og professionsskolerne og med lærerne, de studerende og arbejdsmarkedet, svarende til at man gentænkte og udviklede læreruddannelsen, sætte sig sammen og finde ud af, hvad nutidens pædagoger skal kunne.
Det er rigtig vigtigt for Det Konservative Folkeparti, at tidlig opsporing bliver et af de allervigtigste elementer.
Med tidlig opsporing tænker jeg både sproglig, social og motorisk udvikling, for alt for mange børn er alt for dårlige både sprogligt og motorisk i forhold til social udvikling, altså leg og socialisering.
Det kan tidligt opdages, om børnene har udviklingsforstyrrelser som f.eks. autisme, så for mig handler det om viden om, hvad en normal udvikling er, hvad hele den pædagogiske indsigt er, og hvordan man får uddannet pædagoger til at observere og handle på det, når børn ikke følger den helt almindelige udvikling, som de fleste børn heldigvis gør.
Hvis vi får uddannet og optimeret på pædagoguddannelsen, får vi uddannet pædagoger til at udvikle til veludvikling i stedet for fejludvikling og mistrivsel.
Jeg har udtalt mig i meget skarpe vendinger om Reformkommissionens anbefaling om at nedlægge 10. klasse og efterskoler
, hvilket Det Konservative Folkeparti, hvis nogen skulle være i tvivl, er stærkt imod.
Men jeg vil også benytte lejligheden til at anerkende kommissionens anbefalinger om netop tidlig opsporing og at styrke pædagoguddannelsen.
Det er også rigtig vigtigt for mig, at der pågår et udviklingsarbejde, som sikrer, at nutidens pædagoger uddannes til nutidens udfordringer med fokus på, hvad det egentlig er, den moderne pædagog skal kunne, både teoretisk og fagligt.
Jeg ser også problematikken i dag handle om et tidsperspektiv, og det er ikke hemmeligt, at jeg også synes, at vi bør kigge på et tidsperspektiv, og jeg ser rigtig meget frem til forhandlingerne om den kommende pædagoguddannelse, men jeg tænker, at tingene hænger sammen i et større perspektiv.
Så med den her lidt lange tale tænker jeg afslutningsvis at tilkendegive, at jeg tænker, at regeringen er på rette spor i forhold til at tænke i et helhedsperspektiv og i forhold til en samlet uddannelsesreform.
Så tak for ordet.
Sandra Elisabeth Skalvig (LA), 2023-05-24:
Altså, jeg er meget enig i – som jeg egentlig også stod heroppe og sagde i min tale – at det er et meget fornuftigt forslag at indkalde til forhandlinger, men det skal være med de parter, der ligesom har kompetencerne til i et tæt samarbejde at kunne udvikle en ny og meget bedre pædagoguddannelse.